גבריאל אטאל

גבריאל אטאל (בצרפתית: Gabriel Attal ; נולד ב-16 במרץ 1989) הוא פוליטיקאי צרפתי ממוצא יהודי, המכהן כראש ממשלת צרפת החל מחודש ינואר 2024. ראש הממשלה הצרפתי השמיני, שהוא יהודי או ממוצא יהודי.

חבר במפלגת הרנסאנס. קודם לכן, שימש כדובר הממשלה בין השנים 2020 ל-2022, שר הפעולות הציבוריות והחשבונות בין 2022 ל-2023 ושר החינוך והנוער ב-2023 תחת הנשיא עמנואל מקרון.

בגיל 34, הפך לאדם הצעיר ביותר וההומו המוצהר הראשון שכיהן כראש ממשלת צרפת וכן ללהט"ב הגלוי התשיעי והאדם הצעיר ביותר המכהן כיום כראש מדינה או ממשלה בעולם.

== חיים מוקדמים וחינוך ==
גבריאל ניסים אטאל נולד ב-16 במרץ 1989 בקלמארט. הוא גדל ברובע ה-13 וה-14 של פריז עם שלוש אחיות.
אביו, , היה עורך דין ומפיק סרטים יהודי; אימו ממשפחה מאלזס ואביו ממשפחה תוניסאית.
אמו, מארי די-קוריס (Marie de Couriss), עבדה כשכירה בחברת הפקת סרטים.<ref>.</ref> אטל הוטבל לנצרות בקתדרלת סנט אלכסנדר-נבסקי וגודל כנוצרי אורתודוקסי, דתה של אימו.<ref></ref> הוא עצמו מחשיב את עצמו כאדם לא מאמין.<ref></ref>

אטאל למד בבית ספר פרטי, ברובע ה-6. פעילותו הפוליטית החלה כאשר השתתף במחאת הנוער בצרפת ב-2006.<ref></ref> לאחר שהחל ללמוד ב-Sciences Po בשנת 2007, הוא הקים ועדה לתמיכה באינגריד בטנקור, בת הערובה הצרפתית-קולומביאנית שהוחזקה על ידי FARC.
הוא סיים את לימודיו ב-2012 עם תואר שני בעניינים ציבוריים, לאחר שלמד משפטים באוניברסיטת פנתיאון-אסס מ-2008 עד 2011, כשנה עבד עם אריק דה שאסי, מנהל אקדמיית צרפת ברומא.

לאחר התמחות באספה הלאומית הצרפתית אצל מריסול טוריין במהלך הקמפיין לנשיאות, גבריאל אטאל עבד במשך חמש שנים כיועץ לשר הבריאות, תפקיד שכלל קשר פרלמנטרי וכתיבת נאומים.<ref></ref>

== קריירה פוליטית ==
=== חבר במועצה העירונית של ואנבס ===
בבחירות המוניציפליות ב-2014 הוצב אטאל במקום החמישי ברשימת המפלגה הסוציאליסטית הצרפתית. הוא נבחר לאחד מארבעת חברי המועצה של המפלגה הסוציאליסטית הצרפתית של ואנבס וקיבל לידיו את הנהגת האופוזיציה, לאחר התפטרותו של ראש הרשימה הסוציאליסטית.<ref></ref>

=== חבר האספה הלאומית ===
אטל נבחר לאספה הלאומית הצרפתית ב-18 ביוני 2017, המייצג את אזור הבחירה העשירי של הוט-דה-סיין, כשהוא מנצח את היורש המיועד של אנדרה סנטיני.<ref name="Bio"></ref>

אטל נחשב במהירות לאחד מחברי הפרלמנט החדשים המוכשרים ביותר.<ref name="LeMonde"></ref> כסגן האספה הלאומית הפך לחבר בוועדה לענייני תרבות וחינוך, שם שימש כמצליף של קבוצת La République En Marche! .<ref></ref>

בדצמבר 2017 מונה אטאל לכתוב את הצעת החוק בנושא נגישות להשכלה גבוהה.

אטאל מונה לדובר של מפלגת רנסאנס בינואר 2018<ref></ref> ובספטמבר 2018, לאחר בחירתו של ריצ'רד פרנד לנשיאות האספה הלאומית, הוא התמודד כמועמד לרשת אותו אך הסיר את מועמדותו יום לפני הבחירות כשהוא נחשב לאחד משלושת המועדפים.<ref></ref>

=== חבר ממשלה ===
ב-16 באוקטובר 2018, מונה אטאל לעוזר שר החינוך והנוער הלאומי, ז'אן מישל בלנקר. בגיל 29, הוא היה החבר הצעיר ביותר בממשלה תחת הרפובליקה החמישית, והביס את השיא הקודם שקבע פרנסואה בארון ב-1995 בכמה חודשים. הוא היה אחראי על נושאי נוער והקמת שירות לאומי אוניברסלי.

הוא היה דובר הממשלה תחת ראש הממשלה ז'אן קסטקס מ-2020 עד 2022.<ref></ref>

והפך לשר לפעולה ציבורית וחשבונות בממשלת ראש הממשלה אליזבת בורן במאי 2022.<ref></ref>

ביולי 2023, מונה אטאל לשר החינוך והנוער הלאומי בממשלת צרפת.<ref></ref> בגיל 34, הוא הפך לאדם הצעיר ביותר שכיהן בתפקיד זה תחת הרפובליקה החמישית.<ref>.</ref>

ב-27 באוגוסט 2023, אטאל הכריז על איסור על לבישת עבאיות בבתי ספר ממלכתיים.

=== ראש ממשלה ===
בעקבות התפטרותה של בורן מתפקידה כראשת הממשלה ב-8 בינואר 2024, מונה אטאל על ידי הנשיא מקרון לתפקיד במקומה, כאשר הוא בן 34 בלבד.
אטאל הוא ראש הממשלה הצעיר ביותר בתולדות צרפת המודרנית (יותר אף מלורן פביוס, שהיה בן 37 עם מינויו ב-1984), וגם ראש הממשלה ההומו המוצהר הראשון במדינה.. בנוסף, אטאל הוא ראש ממשלת צרפת השמיני, שהוא יהודי או ממוצא יהודי.

ב-7 ביולי 2024 הודיע אטאל על התפטרותו כראש ממשלת צרפת בשל כישלון מפלגתו בבחירות לפרלמנט הצרפתי, אולם הנשיא מקרון סירב לקבל את התפטרותו.

== חיים אישיים ==
אטאל הוא הומו וחי באיחוד אזרחי, עד שנת 2022, עם סטפן סז'ורנה, חבר הפרלמנט האירופי.<ref></ref> בשנת 2018, בוצע בו אאוטינג בטוויטר על ידי חברו לכיתה לשעבר חואן ברנקו.<ref name="girard"></ref><ref></ref>

== ראו גם ==
* בחירות 2017 למחוקקים בצרפת

==קישורים חיצוניים==

* 

== הערות שוליים ==

קטגוריה:שרי החינוך של צרפת
קטגוריה:שרי ממשלת צרפת
קטגוריה:צרפתים ממוצא יהודי-תוניסאי
קטגוריה:ראשי ממשלה יהודים
קטגוריה:ראשי ממשלת צרפת בתקופת הרפובליקה החמישית
קטגוריה:חברי המפלגה הסוציאליסטית הצרפתית
קטגוריה:פוליטיקאים יהודים צרפתים
קטגוריה:פוליטיקאים הומוסקסואלים
קטגוריה:פוליטיקאים להט"בים צרפתים
קטגוריה:ראשי ממשלה להט"בים
קטגוריה:צרפתים שנולדו ב-1989